Igen, ha a biztosítási jogviszonyra vonatkozó feltételeknek ő maga nem, az elhunyt viszont megfelelt a halálát közvetlenül megelőző időszakban:
a túlélő feleség az elhunyt házastársa halálát követő 300 napon belül, de legkésőbb a gyermeke megszületését megelőző napig a kölcsönkérelmet egyedülállóként is benyújthatja, illetve a kölcsönkérelem korábban együttes igénylőkként történő benyújtását követően a kölcsönszerződést a várandóssága fennállása alatt vagy a gyermeke megszületését, illetve a magzat elhalását vagy halva születését követően egyedüli támogatott személyként is megkötheti,
a túlélő férj a kölcsönkérelem korábban együttes igénylőkként történő benyújtását követően a kölcsönszerződést a gyermeke megszületése, vagy az elhunyt feleségével közös magzat elhalása után egyedüli támogatott személyként is megkötheti,
ha a kormányhivatal korábban már az örökbefogadásra való alkalmasságot megállapító határozat hozott, akkor a túlélő házastárs a kölcsönkérelmet az örökbefogadást engedélyező határozat véglegessé válását megelőzően egyedülállóként is benyújthatja, illetve a kölcsönkérelem korábban együttes igénylőkként történő benyújtását követően a kölcsönszerződést – akár a gyermek örökbefogadását engedélyező határozat véglegessé válását megelőzően, akár azt követően – egyedüli támogatott személyként is megkötheti,
a TB jogviszonyra vonatkozó feltételek az elhunyt szülő tekintetében a halála napján vagy az azt megelőző három hónapos időszakon belül bármely időpontban teljesült, és a halál napján az együttes igénylés feltétele fennállt.